
	1.
	Rīkojuma (grozījumu) projekts
 Grozījums Ministru kabineta 2024. gada 12. marta rīkojumā Nr. 184 "Par pastiprināta robežapsardzības sistēmas darbības režīma izsludināšanu"
	Iebildums
Ievērojot šobrīd izveidojušos ģeopolitisko situāciju un pēdējo mēnešu laikā ievērojami pieaugušo neregulāro pārvadājumu ar autobusiem plūsmu pa autoceļiem valsts pierobežā ar Krievijas Federāciju un Baltkrieviju un tā rezultātā izveidojušos neprognozējamo drošības situāciju uz Latvijas ārējās robežas, Satiksmes ministrija lūdz izskatīt priekšlikumu, pamatojoties uz Latvijas Republikas valsts robežas likuma 35.¹ panta otrās daļas 2. punktu, ietvert Ministru kabineta 2024. gada 12. marta rīkojuma Nr. 184 “Par pastiprināta robežapsardzības sistēmas darbības režīma izsludināšanu” grozījumu projektā aizliegumu šķērsot Latvijas - Baltkrievijas un Latvijas - Krievijas robežu ar autobusiem, veicot starptautiskos neregulāros pasažieru pārvadājumus, attiecinot šo aizliegumu uz visiem pasažieru pārvadātājiem neatkarīgi no reģistrācijas valsts (ES un trešajās valstīs).
Satiksmes ministrija ir informējusi Iekšlietu ministriju par situāciju uz Latvijas Republikas robežas ar Krieviju un Baltkrieviju 2024. gada 9. jūlija vēstulē Nr. 4.2-02/2468.

Ņemot vērā minēto, lūdzam papildināt rīkojuma projektu ar 1.2 punktu.
Piedāvātā redakcija
1.2 Aizliegt pasažieru pārvadātājiem šķērsot Latvijas - Baltkrievijas un Latvijas - Krievijas robežu ar autobusiem, kuri veic starptautiskos neregulāros pasažieru pārvadājumus, neatkarīgi no reģistrācijas valsts.

